CELEX: 62017CA0140
Language: et
Date: 2018-07-25 00:00:00
Title: Kohtuasi C-140/17: Euroopa Kohtu (teine koda) 25. juuli 2018. aasta otsus (Naczelny Sąd Administracyjny eelotsusetaotlus – Poola) – Szef Krajowej Administracji Skarbowej versus Gmina Ryjewo (Eelotsusetaotlus — Käibemaks — Direktiiv 2006/112/EÜ — Artiklid 167, 168 ja 184 — Sisendkäibemaksu mahaarvamine — Korrigeerimine — Kapitalikaubana soetatud kinnisasi — Esialgu selline kasutamine, mis ei andnud õigust mahaarvamiseks, ja seejärel kasutamine ka käibemaksuga maksustatavaks tegevuseks — Avalik-õiguslik isik — Tegutsemine maksukohustuslasena maksustatava tehingu tegemise ajal)

17.9.2018   
            
            
               ET
            
            
               Euroopa Liidu Teataja
            
            
               C 328/15
            
         
      Euroopa Kohtu (teine koda) 25. juuli 2018. aasta otsus (Naczelny Sąd Administracyjny eelotsusetaotlus – Poola) – Szef Krajowej Administracji Skarbowej versus Gmina Ryjewo
      (Kohtuasi C-140/17) (1)
      
      ((Eelotsusetaotlus - Käibemaks - Direktiiv 2006/112/EÜ - Artiklid 167, 168 ja 184 - Sisendkäibemaksu mahaarvamine - Korrigeerimine - Kapitalikaubana soetatud kinnisasi - Esialgu selline kasutamine, mis ei andnud õigust mahaarvamiseks, ja seejärel kasutamine ka käibemaksuga maksustatavaks tegevuseks - Avalik-õiguslik isik - Tegutsemine maksukohustuslasena maksustatava tehingu tegemise ajal))
      (2018/C 328/18)
      Kohtumenetluse keel: poola
      
         Eelotsusetaotluse esitanud kohus
      
      Naczelny Sąd Administracyjny
      
         Põhikohtuasja pooled
      
      
         Kaebaja: Szef Krajowej Administracji Skarbowej
      
         Vastustaja: Gmina Ryjewo
      
         Resolutsioon
      
      Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 167, 168 ja 184 ning käibemaksu neutraalsuse põhimõtet tuleb tõlgendada nii, et nendega ei ole vastuolus see, kui avalik-õiguslikul asutusel on õigus korrigeerida kapitalikaubana soetatud kinnisasja eest tasutud käibemaksu mahaarvamist sellises olukorras nagu põhikohtuasjas, kus selle kauba soetamisel oleks esiteks saanud seda tema olemusest tulenevalt kasutada nii maksustatavas kui ka mittemaksustatavas tegevuses, kuid seda kasutati esialgu mittemaksustatavas tegevuses, ja teiseks ei olnud see asutus sõnaselgelt teada andnud enda kavatsusest kasutada seda kaupa maksustatavas tegevuses, kuid ei olnud ka sellist kasutust välistanud, kui kõigi faktiliste asjaoluside kaalumise tulemusena, mida peab tegema eelotsusetaotluse esitanud kohus, asutakse seisukohale, et täidetud on direktiivi 2006/112 artiklis 168 toodud tingimus, et maksukohustuslane peab asjaomase kauba soetamisel tegutsema maksukohustuslasena.
      
         (1)  ELT C 202, 26.6.2017.